Projekts

LATVIJAS REPUBLIKAS MINISTRU KABINETS

2011.gada \_ . \_\_\_\_ Instrukcija Nr.

Rīgā (prot. Nr. .§)

**Grozījumi Ministru kabineta 2009.gada 15.decembra instrukcijā Nr.19 "Tiesību akta projekta sākotnējās ietekmes izvērtēšanas kārtība"**

Izdota saskaņā ar Ministru kabineta iekārtas likuma

31.panta otro daļu un Ministru kabineta

2009.gada 7.aprīļa noteikumu Nr.300

„Ministru kabineta kārtības rullis” 4.punktu

1. Izdarīt Ministru kabineta 2009.gada 15.decembra instrukcijā Nr.19 "Tiesību akta projekta sākotnējās ietekmes izvērtēšanas kārtība" (Latvijas Vēstnesis, 2009, 205.nr.; 2010, 204.nr.) šādus grozījumus:

* 1. papildināt instrukciju ar 4.8.¹ apakšpunktu šādā redakcijā:

„4.8.¹ ietekmi uz veselību.”

* 1. svītrot 23.punktā vārdus „ietekmi uz veselību”.
  2. papildināt instrukciju ar 23.¹ punktu šādā redakcijā:

„23.¹ Anotācijas II sadaļas 5.punktā („Tiesiskā regulējuma ietekme uz veselību”) raksturo kā izpaudīsies projekta tiesiskā regulējuma ietekme uz katras sabiedrības grupas, kas norādīta saskaņā ar šīs instrukcijas 20. un 21.punktu, veselību. Aprakstā iekļauj informāciju par to, vai tiesiskais regulējums:

23.¹1. saglabās, uzlabos un atjaunos cilvēku veselību;

23.¹2. nodrošinās vienlīdzīgas tiesības un iespējas veselības jomā;

23.¹3. radīs jaunas tiesības un uzliks jaunus pienākumus veselības jomā;

23.¹4. ietekmēs sabiedrības veselības rādītājus (piemēram, veicinās veselīga uztura paradumus, fiziskās aktivitātes, atkarību izraisošo vielu lietošanas ierobežošanu, veselīgu un drošu vidi);

23.¹5. tieši vai netieši ietekmēs saslimstības un mirstības rādītājus.”.

* 1. aizstāt 24.punktā skaitli un vārdu „5.punktā” ar skaitli un vārdu „6.punktā”.
  2. aizstāt 25.punktā skaitli un vārdu „6.punktā” ar skaitli un vārdu „7.punktā”.
  3. izteikt pielikuma II. sadaļu šādā redakcijā:

|  |  |  |
| --- | --- | --- |
| **„II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Iekļauj informāciju atbilstoši instrukcijas 20.punktā noteiktajam |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Iekļauj informāciju atbilstoši instrukcijas 21.punktā noteiktajam |
| 3. | Tiesiskā regulējuma finansiālā ietekme | Iekļauj informāciju atbilstoši instrukcijas 22.punktā noteiktajam |
| 4. | Tiesiskā regulējuma nefinansiālā ietekme | Iekļauj informāciju atbilstoši instrukcijas 23.punktā noteiktajam |
| 5. | Tiesiskā regulējuma ietekme uz veselību | Iekļauj informāciju atbilstoši instrukcijas 23¹.punktā noteiktajam |
| 6. | Administratīvās procedūras raksturojums | Iekļauj informāciju atbilstoši instrukcijas 24.punktā noteiktajam |
| 7. | Administratīvo izmaksu monetārs novērtējums | Iekļauj informāciju atbilstoši instrukcijas 25.punktā noteiktajam |
| 8. | Cita informācija | Iekļauj papildu informāciju pēc tiesību akta projekta izstrādātāja ieskatiem.  Ja šādas informācijas nav, ieraksta – „Nav”.” |

1. Instrukcija stājas spēkā 2012.gada 1.janvārī.

Ministru prezidents V.Dombrovskis

Veselības ministre I.Circene

14.11.2011. 10:02

353

I.Birzniece

67876161, inga.birzniece@vm.gov.lv